regiis quesitis coloribus petere dona et subsidia gratiosa pro ipso domino rege que multotiens tam ipsi quam alii officiales illa dona sibi ipsis imbursant, dignetur ipse dominus senescallus dicte civitati gratiose per sua privilegia concedere quod abinde in antea dicta universitas non teneatur ab postulationem seu requisitionem aliquorum officialium nomine ipsius domini nostri regis postulantium dare seu concedere aliquod donum gratiosum quacumque contraria consuetudine in contrarium obsistente non obstante.  Responsio : Donum ex liberalitate procedit et immo non possunt contringi dicti supplicantes ad dandum et propterea nolumus eos ad hoc cogere si nolunt nec etiam debemus eos cogere ad non dandum si dare volunt quia sic faciendo eis liberum arbitrium tolleremus quod fieri non debet. 
 Confirmatio eligendi regardatores
 Item quod jus eligendi regardatores dicte civitati confirmetur.  Responsio : Responsum et concessum est supra et primo et quinto capitulis, nichilominus tamen dictus jus eligendi regardatores confirmamus forma actenus consueta.
  Quod regardatores possint cognoscere de capitulis regardarie
  Item quod dicti regardatores possint cognoscere de omnibus capitulis regardarie scriptis in libro regardatorum propterea ordinato atque facto et etiam de facto ponderis argenti non obstante quod sit de regalibus.  Responsio : Placet nobis et volumus quod dicti regardatores possint cognoscere et eorum officium exercere juxta capitula regardarie super hoc edita et prout est actenus consuetum. 

 Quocirca volumus et vobis officialibus curie regie civitatis Nicie gabellotis, vicegabellotis, credenteriis, emptoribus jurium dicte curie, clavariis ejusdem curie et civitatis presentibus et futuris et aliis quibuscumque ad quos spectat vel in futurum poterit quomodolibet spectare auctoritate regia qua fungimur hujus publici instrumenti tenore et serie precipimus et mandamus quatenus forma dictarum nostrarum responsionum et gratiarum attenta in omnibus et per omnia efficaciter observata faciatis et exequamini ac servetis officiorum vestrorum temporibus ac fieri et exequi 
